Elacomia

Elacomia er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, spinkle, svarte trebukker med gule tegninger på dekkvingene. Antennene er tynne og omtrent så lange som kroppen, den ytre delen gjerne mer eller mindre hvit. Pronotum er trapesformet med mer eller mindre tydelig avsnørt "hals" foran, dekkvingene avsmalnende bakover. Beina er middels lange og tynne.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt fra Assam i vest til Sulawesi i sør.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Elacomia Heller, 1916
 Elacomia borneensis (Pic, 1933)
 Elacomia clytina (Gahan, 1906)
 Elacomia collaris Heller, 1916
 Elacomia elongatula Holzschuh, 1993
 Elacomia femorata (Pascoe, 1869)
 Elacomia histrionica (Pascoe, 1869)
 Elacomia joanivivesi (Vives & Heffern, 2001)
 Elacomia misolensis Gressitt, 1959
 Elacomia semiannulata (Pic, 1916)
 Elacomia subbifasciatus Gressitt, 1940
 Elacomia tonkinensis (Pic, 1930)
 Elacomia trusmadiana Vives, 2003 
 Elacomia vietnamica Vives, 2016

Referanser

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1916
Dyr formelt beskrevet av Karl Borromaeus Maria Josef Heller